এর আগে বিভিন্ন সময়ে যৌন নির্যাতনের অভিযোগ মিডিয়াতে প্রকাশ হলেও সরকারের পক্ষ থেকে বিষয়টি এড়িয়ে যাওয়া হয়েছে বা এর সত্যতা নানা সময়ে অস্বীকার করা হয়েছে। এমনকি বিদেশগামী নারীদের প্রশিক্ষণের বিষয়েও আত্মতুষ্টিতে ভুগতে দেখা গেছে সংশ্লিষ্ট মন্ত্রণালয়কে। এবার খোদ সরকারি প্রতিনিধি দলের অনুসন্ধানেই আগে করা অভিযোগের সত্যতা বেরিয়ে এলো। এর মধ্য দিয়ে সরকার দেরিতে হলেও এবার প্রকৃত সত্যের মুখোমুখি হলো বলে মনে করছেন বিশ্লেষকরা।